open-index/open-wikipedia-markdown huggingface dataset:
Αλέξης Σπυριδονίδης

Ο **Αλέξανδρος «Αλέξης» Σπυριδονίδης** (Νίκαια Αττικής, 3 Φεβρουαρίου 1995) είναι Έλληνας επαγγελματίας καλαθοσφαιριστής, ο οποίος αγωνίζεται ως Πόιντ γκαρντ για την φινλανδική Μπίσονς. 

## Σταδιοδρομία
Ο Σπυριδονίδης ξεκίνησε την επαγγελματική του σταδιοδρομία με τον Ηλυσιακό το 2012. 

Το 2013 υπέγραψε τετραετές συμβόλαιο με τον ΚΑΟΔ. Μετά τον υποβιβασμό της ομάδας στη Β΄ Εθνική, εντάχθηκε στη Νέα Κηφισιά. 

Στις 9 Σεπτεμβρίου 2016, υπέγραψε στον Κόροιβο Αμαλιάδας της Α1 Εθνικής. Αφού πέρασε δύο χρόνια με τον Κόροιβο και λόγω του υποβιβασμού της ομάδας, ο Σπυριδονίδης έφυγε από το σύλλογο και εντάχθηκε στον προσφάτως προβιβασμένο στην Α1 Εθνική Χολαργό. Το καλύτερο παιχνίδι του στο Πρωτάθλημα Ελλάδας με τη φανέλα του Χολαργού ήταν απέναντι στον Ολυμπιακό, όταν είχε 12 πόντους με 4/4 τρίποντα και 3 ασίστ σε 17 συμμετοχής. 

Το καλοκαίρι του 2019, μετακόμισε για πρώτη φορά εκτός Ελλάδας και εντάχθηκε στην ισπανική ΚΜ Κλαβίχο στη 2η κατηγορία Ισπανίας. 

Τον Οκτώβριο του 2019, επέστρεψε στην Ελλάδα και υπέγραψε με το Ρέθυμνο.

Το καλοκαίρι του 2020, συμφώνησε για διετές συμβόλαιο με την Όμπερβαρτ από την Αυστρία. Ωστόσο αποχώρησε από την  ομάδα λίγες μέρες αργότερα, υπογράφοντας συμβόλαιο με την φινλανδική Μπίσονς.

## Εθνική Ελλάδας
Με τις «μικρές» εθνικές ομάδες της Ελλάδας, ο Σπυριδονίδης αγωνίστηκε στις ακόλουθες διοργανώσεις: στο Ευρωπαϊκό Πρωτάθλημα U16 2011, στο Ευρωπαϊκό Πρωτάθλημα U18 2013 και στο Ευρωπαϊκό Πρωτάθλημα U20 2014. 

## Διακρίσεις

### Ατομικές

* Ελληνικό All-Star Game Νέων: (2014)

## Παραπομπές


## Εξωτερικοί σύνδεσμοι
* Προφίλ FIBA 
* Προφίλ Basket League Ελλάδας
* Προφίλ στο Eurobasket.com 
* Προφίλ στο RealGM.com 
* Προφίλ στο Basketball-Reference.com 

Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές ΚΑΟΔ
Κατηγορία:Καλαθοσφαιριστές Νέας Κηφισιάς
Κατηγορία:Καλαθοσφαιριστές Κόροιβου Αμαλιάδας
Κατηγορία:Καλαθοσφαιριστές Α.Ε. Χολαργού
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές ΚΜ Κλαβίχο
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Έλληνες καλαθοσφαιριστές στο εξωτερικό
Δωσιλογισμός στην Ελλάδα

Ο **δωσιλογισμός στην Ελλάδα** εμφανίστηκε μετά την γερμανική εισβολή στην Ελλάδα κατά τον Β΄ ΠΠ, όταν οι ναζί εγκατέστησαν τρεις κυβερνήσεις διαδοχικά στην Ελλάδα, υπό των Γεωργίου Τσολάκογλου, Κωνσταντίνου Λογοθετόπουλου και Ιωάννη Ράλλη. Μικρά, αλλά ενεργά ελληνικά εθνικοσοσιαλιστικά κόμματα, όπως το Ελληνικό Εθνικό Σοσιαλιστικό Κόμμα ή δεδηλωμένες αντισημιτικές οργανώσεις, όπως η Εθνική Ένωσις Ελλάς, βοήθησαν τις γερμανικές αρχές να πολεμήσουν την Αντίσταση και να στείλουν σε στρατόπεδα συγκέντρωσης Έλληνες Εβραίους.

Κατά τα τελευταία 2 χρόνια της Κατοχής, ο πρωθυπουργός Ιωάννης Ράλλης δημιούργησε τα Τάγματα Ασφαλείας, τα οποία ήταν στρατιωτικά σώματα που συνεργάζονταν φανερά με τους Γερμανούς και είχαν αντικομμουνιστική ιδεολογία. Μαζί με άλλες ακροδεξιές και βασιλόφρονες οργανώσεις, και μέρος των αστυνομικών δυνάμεων της εποχής, ήταν υπεύθυνοι για τον βάρβαρο σκοτωμό χιλιάδων Ελλήνων κατά τη διάρκεια της Κατοχής.  
Αντίθετα με το τι έγινε σε άλλες χώρες της Ευρώπης, δεν δικάστηκαν ποτέ για τα εγκλήματα τους, λόγω των Δεκεμβριανών που ξέσπασαν μετά την Απελευθέρωση, και ακολουθήθηκαν από τον Λευκό Τρόμο και τον Εμφύλιο.

Μεταξύ των δωσιλόγων υπήρχαν και άτομα των εβραϊκών κοινοτήτων, κυρίως στη Θεσσαλονίκη. Εκτιμάται ότι αυτοί που συνεργάστηκαν με τις γερμανικές αρχές ήταν περίπου 400 άτομα, κυρίως συμμετέχοντας στην Εβραϊκή Πολιτοφυλακή που λειτούργησε το 1943 στη Θεσσαλονίκη. Στους δωσίλογους Εβραίους περιλαμβάνονται και όσοι συνεργάστηκαν με τις ιταλικές κατοχικές δυνάμεις στα Δωδεκάνησα πριν από τον Β' Π.Π.  

Γενικά ο όρος εθνική αναξιότης (ή «εθνική αναξιότητα») αφορά συμπεριφορά πολίτη μιας χώρας που στρέφεται ενάντια της πατρίδας του, της εθνικής αξιοπρέπειας ή θίγει καθ΄ οιονδήποτε τρόπο αυτή. Ειδικότερα όμως αυτός ο όρος για τα ελληνικά δεδομένα απετέλεσε «ιδιότυπο αδίκημα» που προσδιορίστηκε με Συντακτική Πράξη του 1945 με την οποία επιβάλλονταν ποινικές κυρώσεις στους συνεργασθέντες με τον εχθρό (*δωσίλογοι*).

## Βιβλιογραφία

Κατηγορία:Κατοχή της Ελλάδας
Κατηγορία:Έλληνες συνεργάτες της ναζιστικής Γερμανίας
Γλυφάδα Εύβοιας

Η **Γλυφάδα** ή **Τσέργες** (μέχρι το 1954) είναι χωριό του Δήμου Διρφύων - Μεσσαπίων της Περιφερειακής Ενότητας Εύβοιας. Σύμφωνα με την απογραφή του 2011 έχει 150 κατοίκους. Είναι κτισμένη σε υψόμετρο 460 μέτρα. στους βόρειους πρόποδες της Δίρφης. Βρίσκεται 45 χιλιόμετρα βορειοανατολικά από τη Χαλκίδα και 30 χιλιόμετρα βόρεια από τη Στενή.

## Τοποθεσία
Η Γλυφάδα βρίσκεται σε μικρή πεδινή έκταση στους βόρειους πρόποδες της Δίρφης, σε υψόμετρο περίπου 450 μέτρων. Βορειοανατολικά του χωριού βρίσκεται το ύψωμα Τούρλα (574 μέτρα). Κοντά το χωριό καλλιεργούνται οπωροφόρα δέντρα και αμπέλια. Στις ακτές του Αιγαίου κοντά στο χωριό βρίσκονται οι παραλίες Βύθουρη, Πετάλη, Ακτή (Γλύφα), Γιαλισκάρι, Κοκκινιά (Τρία Νησιά) και Λιβαδάκια.

## Ιστορικά στοιχεία
Βορειοδυτικά του οικισμού βρίσκεται δρακόσπιτο και δίπλα του προϊστορική δεξαμενή νερού. Κοντά στην ακτή βορειοδυτικά της Γλυφάδας, σε απόσταση 5-7 χιλιομέτρων από το χωριό βρίσκεται η θέση Πόλη, η οποία πιθανόν αντιστοιχεί στη θέση του αρχαίου οικισμού Πόλις. Φαίνεται να ιδρύθηκε τον 5ο αιώνα π.Χ. και αρχικά να ήταν δήμος της αρχαίας Ερέτριας. Μετά την καταστροφή της Ερέτριας φαίνεται να έγινε τμήμα της Χαλκίδας. Επίσης βρέθηκαν νομίσματα της ρωμαϊκής εποχής, τα οποία υποδεικνύουν κατοίκηση και εκείνη τη χρονική περίοδο. Πέρα από νομίσματα, έχει βρεθεί και άγαλμα εφήβου.

Το 1835 οι Τσέργες προσαρτήθηκαν στον δήμο Διρφύων, όμως με την κατάργηση του δήμου το 1841 προσαρτήθηκε στον δήμο Ληλαντίων. Το χωριό προσαρτήθηκε ξανά στον δήμο Διρφύων το 1875, αλλά την επόμενη χρονιά επανήλθε στον δήμο Ληλαντίων. Με την κατάργηση των δήμων το 1912 ορίστηκε έδρα ομώνυμης κοινότητας της επαρχίας Χαλκίδας. Με το πρόγραμμα Καποδίστριας προσαρτήθηκε στον δήμο Διρφύων και με το πρόγραμμα Καλλικράτης στον δήμο Διρφύων - Μεσσαπίων.

Το χωριό λεγόταν Τσέργες μέχρι το 1954, οπότε και μετονομάστηκε σε Γλυφάδα, από τις υφάλμυρες πηγές που υπάρχουν κοντά στη θάλασσα.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Στο χωριό βρίσκεται ο ναός του Αγίου Ιωάννη του Θεολόγου. Στη θέση Κτισμένη, σε υψόμετρο περίπου 160 μέτρων, βρίσκεται ένα δρακόσπιτο, σε μεγάλο βαθμό μπαζωμένο.

Η παραλία Βύθουρη είναι μια μικρή παραλία η οποία σχηματίζεται ανάμεσα σε δύο ορθοπλαγιές. Στις ορθοπλαγιές αυτές βρίσκονται σπήλαια, από τα οποία μεγαλύτερο είναι η σπηλιά Ασκρέπη. Η παραλία Πετάλη είναι βοτσαλωτή και στο εσωτερικό της υπάρχει χαρακτηριστικός βράχος και θαλάσσια σπηλιά. Ο μικρός όρμος Γλυφάδα χρησιμοποιείται ως αλιευτικό καταφύγιο.

## Βίντεο

* Γλυφάδα | Ενα ορεινό χωριό με θέα στο Αιγαίο στο https://www.youtube.com/

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Διρφύων - Μεσσαπίων
Μάρτιν Κάρπλους

Ο **Μάρτιν Κάρπλους** (15 Μαρτίου 1930 – 28 Δεκεμβρίου 2024) ήταν Αμερικανός θεωρητικός χημικός, αυστριακής καταγωγής. Ήταν διευθυντής του Εργαστηρίου Βιοφυσικής Χημείας, ενός κοινού εργαστηρίου που προέκυψε από συνεργασία του Γαλλικού Εθνικού Κέντρου Επιστημονικών Ερευνών με το Πανεπιστήμιο του Στρασβούργου. Διδάσκει χημεία στο Πανεπιστήμιο Χάρβαρντ. Ο Κάρπλους ήταν συμπαραλήπτης του Βραβείου Νόμπελ Χημείας, μαζί με τους Μάικλ Λέβιτ και Αριέχ Βάρσελ, για «την ανάπτυξη των μοντέλων πολλαπλών κλιμάκων για πολύπλοκα χημικά συστήματα».

Απεβίωσε στις 28 Δεκεμβρίου 2024, σε ηλικία 94 ετών.

## Παραπομπές


Κατηγορία:Βραβευμένοι με Νόμπελ Χημείας
Κατηγορία:Αμερικανοεβραίοι επιστήμονες
Κατηγορία:Αυστριακοί νομπελίστες
Κατηγορία:Αυστριακοί χημικοί
Κατηγορία:Αμερικανοί νομπελίστες
Wolfiporia extensa

Το μανιτάρι ***Wolfiporia extensa*** (Peck) Ginns (Πόρια κόκος: Poria cocos F.A.Wolf) είναι ένας μύκητας από την οικογένεια Polyporaceae. Φύεται σε νεκρά δέντρα, αλλά συνήθως να αναπτύσσεται κάτω από το χώμα. 

Αξιοσημείωτο χαρακτηριστικό της ανάπτυξης του είναι το σχήμα του που μοιάζει με μικρής καρύδας.

Η κινέζικη ονομασία αυτού του μανιταριού είναι fu-ling (茯苓, pīnyīn: fúlíng). Χρησιμοποιείται εκτενώς ως φαρμακευτικό μανιτάρι στην κινεζική παραδοσιακή ιατρική. Οι ενδείξεις για την χρήση περιλαμβάνουν την προάσπιση της ούρησης, την αναζωογόνηση της λειτουργίας του σπλήνα (δηλ. την πεπτική λειτουργία) και την ηρεμία του νου.

*[https://medcraveonline.com/IJCAM/effective-fuling-poria-cocos-for-the-treatment-of-obesity.html Μελέτη]* του 2018 έδειξε ότι αυτό το μανιτάρι μπορεί να βοηθήσει στην απώλεια βάρους. 

Κατηγορία:Αγαρικομύκητες
Θέμα Τζεπαίνης και Στενημάχου

Το **Θέμα Τζεπαίνης και Στενημάχου** ήταν διοικητική διαίρεση της Βυζαντινής Αυτοκρατορίας κατά τον 13ο αιώνα.

Δημιουργήθηκε από την κατάργηση του θέματος Φιλιππούπολης, Μόρας, Βερόης και Αχριδώς το 1242. Το Θέμα περιελάμβανε και τη Φιλιππούπολη. Το προηγούμενο Θέμα διασπάστηκε σε δύο νέα. Άγνωστο μέχρι πότε διατηρήθηκε.

## Παραπομπές


Κατηγορία:Θέματα της Βυζαντινής Αυτοκρατορίας
Κατηγορία:Μεσαιωνική ιστορία της Βουλγαρίας
Κρακράς

Ο **Κρακράς** γνωστός και σαν **Κρακράς του Πέρνικ** ήταν φεουδάρχης κι άρχοντας του 11ου αιώνα στην πρώτη βουλγαρική αυτοκρατορία που διοικούσε μια περιοχή με 36 φρούρια στη σημερινή νοτιοδυτική Βουλγαρία με πρωτεύουσα την Πέρνικ. Είναι γνωστός για την ηρωική αντίσταση στις βυζαντινές πολιορκίες.

Ο Κρακρά ήταν υψηλόβαθμος Βογιάρος, κάτω από τους Τσάρους Σαμουήλ, Γαβριήλ Ραντομίρ και Ιβάν Βλαντισλάβ. Το όνομά του εμφανίζεται πρώτη φορά κατά την βυζαντινή εκστρατεία στις βουλγαρικές εκτάσεις το 1003, όταν ο στρατός του Σαμουήλ καταρρέει στον Βαρδάρη και οι Βυζαντινοί κατέλαβαν τα Σκόπια. Καθώς οι δυνάμεις του Βασιλείου Β΄ πήγαν να καταλάβουν την Σρέντετς, το 1004 κατέρρευσαν στο Φρούριο Πέρνικ του Κράκρα και ο αυτοκράτορας αναγκάστηκε να επιστρέψει στην Κωνσταντινούπολη αφού υπέστη σοβαρές απώλειες.

Το 1016 άλλη εκστρατεία του Βασιλείου Β΄ σταμάτησε από τον Κράκρα στο Πέρνικ μετά από μια ανεπιτυχή πολιορκία 88 ημερών από τους Βυζαντινούς. Καθώς συνεχίστηκε η βυζαντινοβουλγαρική σύγκρουση, ο Κρακρά και ο τσάρος Ιβάν Βλάντισλαβ εξέτασαν την υποστήριξη των Πετσενέγοι για μια μεγάλη βουλγαρική εκστρατεία εναντίον των Βυζαντινών και αρχικά τους έπεισαν να συνεργαστούν το χειμώνα του 1016-1017. Ωστόσο, ο βυζαντινός κυβερνήτης του Δορύστολου έμαθε για το σχέδιο και ενημέρωσε τον Βασίλειο Β΄. Κατόπιν αυτού, οι Πετσενέγοι αρνήθηκαν να συμμετάσχουν, καταστρέφοντας ουσιαστικά τα σχέδια της Βουλγαρίας.

Μετά τον θάνατο του Ιβάν Βλάντισλαβ στο Δυρράχιο στις αρχές του 1018, ο Βασίλειος Β΄ εισήλθε στην βουλγαρική επικράτεια τον Μάρτιο του 1018 χωρίς να συναντήσει αντίσταση. Στην Αδριανούπολη ο Κράκρας και άλλοι 35 φρούραρχοι κάστρων συναντήθηκαν μαζί του και μετά από διαπραγματεύσεις γενναιόδωρων παραχωρήσεων από τον Βασίλειο Β΄, συμπεριλαμβανομένης της δημιουργίας Θέματος Βουλγαρίας και ενός ξεχωριστού Βούλγαρου Αρχιεπισκόπου επιλέγουν να ενταχθούν στην Ανατολική Ρωμαϊκή Αυτοκρατορία. Ο Βασίλειος Β΄ γνώρισε προσωπικά τον Κράκρα στις Σέρρες και του απένειμε τον τίτλο του πατρικίου.

## Παραπομπές


## Πηγές
* 
* 

Κατηγορία:Βυζαντινοί Πατρίκιοι
Κατηγορία:Βούλγαροι ευγενείς
Κατηγορία:Βυζαντινοί του 11ου αιώνα
Αμαλία της Βυρτεμβέργης

Η **Αμαλία** (γερμ. *Amalie*, 28 Ιουνίου 1799 - 28 Νοεμβρίου 1848) του Οίκου της Βυρτεμβέργης ήταν δούκισσα της Βυρτεμβέργης και με τον γάμο της έγινε δούκισσα της Σαξονίας-Αλτεμβούργου. Απόγονοί της έγιναν βασιλείς της Ελλάδας, Ρουμανίας, Γιουγκοσλαβίας και Ισπανίας.

## Βιογραφία
Η *Αμαλία Θηρεσία Λουίζα Βιλελμίνη Φιλιππίνη* ήταν η δεύτερη κόρη του Λουδοβίκου της Βυρτεμβέργης και της Ερριέττας, κόρης του Καρόλου Χριστιανού του Νασσάου-Βάιλμπουργκ.

Η Αμαλία παντρεύτηκε το 1817 τον Ιωσήφ της Σαξονίας-Αλτεμβούργου στο Κίρχαϊμ ούντερ Τεκ και απέκτησε έξι παιδιά. Απεβίωσε το 1848 σε ηλικία 49 ετών. Δύο ημέρες μετά, ο σύζυγός της παραιτήθηκε υπέρ του αδελφού του, Γεωργίου, και απεβίωσε το 1868 στο Αλτεμβούργο.

## Οικογένεια
Παντρεύτηκε τον Ιωσήφ των Βέττιν δούκα της Σαξονίας-Αλτεμβούργου και είχε τέκνα:
* Μαρία (1818 - 1907), παντρεύτηκε τον Γεώργιο Ε΄ του Αννοβέρου.
** Ερνέστος Αύγουστος Β΄ του Ανοβέρου.
*** Ερνέστος Αύγουστος του Αννοβέρου.
**** Φρειδερίκη, παντρεύτηκε τον Παύλο της Ελλάδας.
***** Σοφία της Ελλάδας, Βασίλισσα της Ισπανίας.
* Παυλίνα Φρειδερίκη (1819 - 1825).
*Θηρεσία (1823 - 1915).
* Ελισάβετ (1826 - 1896), παντρεύτηκε τον Πέτρο Β΄ του Ολδεμβούργου, αδελφό της Αμαλίας, Βασίλισσας της Ελλάδας.
* Αλεξάνδρα (1830 - 1911), παντρεύτηκε τον Κωνσταντίνο Νικολάγιεβιτς της Ρωσίας. Ένα από τα παιδιά τους ήταν η:
** Όλγα (1851 - 1926), παντρεύτηκε τον Γεώργιο Α΄ της Ελλάδας.
*** Κωνσταντίνος Α΄ της Ελλάδας.
**** Αλέξανδρος της Ελλάδας.
***** Αλεξάνδρα της Ελλάδας, Βασίλισσα της Γιουργοσλαβίας.
**** Ελένη της Ελλάδας, Βασίλισσα της Ρουμανίας.
***** Μιχαήλ της Ρουμανίας.
**** Παύλος της Ελλάδας.
* Λουίζα (1832 - 1833).

## Πρόγονοι

## Παραπομπές


## Πηγές
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 111.
* The peerage

Κατηγορία:Οίκος της Βυρτεμβέργης
Κατηγορία:Δούκισσες της Βυρτεμβέργης
Παγώντας Εύβοιας

Ο **Παγώντας** είναι χωριό του Δήμου Διρφύων - Μεσσαπίων της Περιφερειακής Ενότητας Εύβοιας.

## Γενικά στοιχεία
Ο Παγώντας είναι κτισμένος σε υψόμετρο 400 μέτρων στους δυτικούς πρόποδες του όρους Πυξαριάς, σε περιοχή με πευκοδάσος. Απέχει 40 χιλιόμετρα από τη Χαλκίδα και 7 χιλιόμετρα από τα Ψαχνά. Νότια από το χωριό βρίσκεται μεταλλείο της ΛΑΡΚΟ. Σύμφωνα με την απογραφή του 2011 έχει 48 κατοίκους. 

Σύμφωνα με την παράδοση το όνομα προέρχεται από το όνομα ενός πλούσιου ακτήμονα της περιοχής.

### Σημεία ενδιαφέροντος
Ο Παγώντας διατηρεί το παραδοσιακό του χρώμα. Στο χωριό βρίσκονται οι ναοί της Αγίας Παρασκευής και του Προφήτη Ηλία. Επίσης, στις εγκαταστάσεις της ΛΑΡΚΟ βρίσκεται λίμνη νερού.

## Διοικητικά - πληθυσμιακά στοιχεία
Το 1835 ο Παγώντας προσαρτήθηκε στον δήμο Νηλέων, ενώ το 1837 εντάχθηκε στον δήμο Κιρρονηλέων, ο οποίος αργότερα μετονομάστηκε σε δήμο Κηρινθίων. Το 1873 αποσπάστηκε από τον δήμο Κηρινθίων και εντάχθηκε στον δήμο Κηρέων. Με την κατάργηση των δήμων το 1912 προσαρτήθηκε αρχικά στην κοινότητα Αχμέταγα αλλά το 1924 ορίστηκε έδρα ομώνυμης κοινότητας. Με το πρόγραμμα Καποδίστριας προσαρτήθηκε στον δήμο Μεσσαπίων και με το πρόγραμμα Καλλικράτης στον δήμο Διρφύων - Μεσσαπίων.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Διρφύων - Μεσσαπίων
Αριλένα Άρα

Η **Αριλένα Άρα** (; γεννημένη 17 Ιουλίου 1998), κυρίως γνωστή ως **Arilena**, είναι Αλβανίδα τραγουδίστρια. 

Η Αριλένα έγινε κυρίως γνωστή στον Αλβανόφωνο κόσμο κυρίως μετά τη νίκη της στη δεύτερη σεζόν του αλβανικού X Factor. Κέρδισε την 58η σεζόν του Festivali i Këngës και θα εκπροσωπήσει την Αλβανία στον Διαγωνισμό Τραγουδιού Eurovision 2020.
 
## Ζωή
Η Αριλένα γεννήθηκε στη Σκόδρα. Πρώτα, συμμετείχε στο *Gjeniu i Vogël*, ένα τάλεντ-σόου μουσικών για παιδιά, όπου βγήκε τρίτη.

### Καριέρα
Μετά τον θάνατο του πατέρα της, έλαβε μέρος στη δεύτερη σεζόν του Αλβανικού *X Factor*, το οποίο προβλήθηκε από τις 28 Οκτωβρίου 2012 ως τις 31 Μαρτίου 2013 στο TV Klan. Έκανε οντισιόν στα Τίρανα, παρουσιάζοντας μια ακουστική εκδοχή του τραγουδιού "We Are" της Ana Johnsson. Ο μέντορας της ήταν ο κριτής Altuna Sejdiu στην κατηγορία "Κορίστια". Στον τελικό, τραγούδησε το "No More Drama" της Mary J Blige και τα "Man Down" και "S&M" της Ριάνα σαν ντουέτο με την μέντορα της, Tuna, κερδίζοντας έτσι τη σεζόν. Συμμετείχε στο TV Show "Dance With Me" 2. Ο παρτενέρ της ήταν ο Labi. Στις 26 Φεβρουαρίου 2014, κυκλοφόρησε το πρώτο της βίντεο σίνγκλ "Aeroplan", κάνοντας το έτσι το καλύτερο χιτ στην Αλβανία. Μετά την επιτυχία του "Aeroplan" που έφτασε στα 2 εκατομμύρια προβολές μέσα σε 12 ώρες, το νέο σίνγκλ "Business Class" είχε 9 εκατομμύρια προβολές στις πρώτες 9 ώρες. Αργότερα, κυκλοφόρησε το τρίτο της τραγούδι, το "Vegim" το οποίο αναφερόταν στον θάνατο του πατέρα της. Το 2016 κυκλοφόρησε κι άλλο τραγούδι, το *Nëntori*, που έγινε γνωστό και εκτός Αλβανίας, όπως τη Ρουμανία και τη Ρωσία. Μπήκε στα πρώτα 100 σίνγκλ της Ρουμανίας για τον Αύγουστο του 2017.

Το 2019, ήταν κριτής της τρίτης σεζόν του *The Voice Kids Albania*.

## Δισκογραφία

### Σίνγκλ
* "Aeroplan" 
* "Business Class" 
* "Vegim" 
* "Toke Rroke" 
* "Nëntori" 
* "I'm Sorry" 
* "Snow in December" 
* "Kida" 
* "Silver and Gold" 
* "Zemër" 
* "Doja"
* "Shaj"

## Παραπομπές


Κατηγορία:Αλβανίδες τραγουδίστριες
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2020
Μαρία Άννα του Άνχαλτ-Ντέσαου

Η **Μαρία Άννα** (γερμ. *Maria Anna*, 14 Σεπτεμβρίου 1837 - 12 Μαΐου 1906) του Οίκου των Ασκάνια ήταν δούκισσα του Άνχαλτ και με το γάμο της έγινε πριγκίπισσα της Πρωσίας.

## Βιογραφία
Γεννήθηκε στο Ντέσσαου και ήταν το τέταρτο παιδί και η δεύτερη κόρη του Λεοπόλδου Δ΄ του Άνχαλτ και της Φρειδερίκης των Χοεντσόλλερν, κόρης του Λουδοβίκου Καρόλου της Πρωσίας.

Αδέλφια της ήταν η Αυγούστα (1819 - 1828), η Αγνή (σύζυγος του Ερνέστου Α΄ της Σαξονίας-Αλτεμβούργου), και ο Φρειδερίκος Α΄ του Άνχαλτ.

Απεβίωσε στη Φρηντριχρόντα της Σαξονίας-Κοβούργου-Γόθας (σήμερα κωμόπολη της Θουριγγίας) σε ηλικία 69 ετών.

## Οικογένεια
Παντρεύτηκε το 1854 το δεύτερο εξάδελφό της, Φρειδερίκο Κάρολο της Πρωσίας, και είχε πέντε τέκνα:
* Μαρία (1855 - 1888), παντρεύτηκε πρώτα τον Ερρίκο των Κάτω Χωρών και μετά τον Αλβέρτο της Σαξονίας-Αλτεμβούργου.
* Ελισάβετ Άννα (1857 - 1895), παντρεύτηκε το Φρειδερίκο Αύγουστο Β΄ του Ολδεμβούργου.
* *Άννα* Βικτωρία Καρλόττα Αυγούστα Αδελαΐδα (26 Φεβρουαρίου - 6 Μαΐου 1858).
* Λουίζα Μαργαρίτα (1860 - 1917), παντρεύτηκε τον Αρθούρο, Δούκα του Κόννωτ και Στράθερν.
* Φρειδερίκος Λεοπόλδος (1865 - 1931), Πρίγκιπας της Πρωσίας, παντρεύτηκε τη Λουίζα Σοφία του Σλέσβιχ-Χόλσταϊν-Σόντερμπουργκ-Αουγκούστενμπουργκ.

## Πηγές
* Radziwill, Catherine (1915). *Memories of Forty Years*. London: Funk & Wagnalls Company.

## Παραπομπές


Κατηγορία:Οίκος των Ασκάνια
Κατηγορία:Γερμανοί ευγενείς
Κατηγορία:Οίκος των Χοεντσόλερν
Κατηγορία:Πριγκίπισσες της Πρωσίας
Κατηγορία:Πριγκίπισσες του Άνχαλτ-Ντέσαου
Κατηγορία:Πριγκίπισσες της Γερμανίας
Αυγούστα Ρόις του Κέστριτς

Η **Αυγούστα** (γερμ. *Augusta*, 26 Μαΐου 1822 - 3 Μαρτίου 1862) του Οίκου του Ρόυς (του νεότερου κλάδου) ήταν πριγκίπισσα του Κέστριτς και με τον γάμο της έγινε μεγάλη δούκισσα του Μεκλεμβούργου-Σβερίν.

## Βιογραφία
Η *Αυγούστα Ματθίλδη Βιλελμίνη* ήταν το τρίτο παιδί και η δεύτερη κόρη του Ερρίκου ΞΓ΄ του Κέστριτς και της Ελεονώρας, Κόμισσας του Στόλμπεργκ-Βέρνιγκεροντε. Γεννήθηκε στο Κλίππχαουζεν του Μάισσεν στη Σαξονία. 

Το 1849 παντρεύτηκε το Φρειδερίκο Φραγκίσκο Β΄ του Μεκλεμβούργου-Σβερίν. Απέκτησαν έξι παιδιά.

Απεβίωσε το 1862 στο Σβερίν του Μεκλεμβούργου-Σβερίν σε ηλικία 40 ετών. Δύο έτη μετά ο σύζυγός της έκανε δεύτερο γάμο και το 1868 και τρίτο γάμο, από τον οποίο απέκτησε πέντε ακόμη παιδιά, μεταξύ των οποίων τον Ερρίκο του Μεκλεμβούργου-Σβερίν (πατέρα της Ιουλιανής της Ολλανδίας). Ο σύζυγος της Αυγούστας απεβίωσε το 1883.

## Οικογένεια
Παντρεύτηκε το 1849 το Φρειδερίκο Φραγκίσκο Β΄ του Μεκλεμβούργου-Σβερίν και είχε έξι τέκνα:
* Φρειδερίκος Φραγκίσκος Γ΄ (1851 - 1897), Μέγας Δούκας του Μεκλεμβούργου-Σβερίν, παντρεύτηκε την Αναστασία Μιχαήλοβνα της Ρωσίας, απέκτησαν τρία παιδιά.
* Παύλος Φρειδερίκος (1852 - 1923), Πρίγκιπας του Μεκλεμβούργου-Σβερίν, παντρεύτηκε τη Μαρία του Βίντις-Γκρετς, απέκτησαν πέντε παιδιά.
* Μαρία (μετέπειτα ''Μαρία Πάβλοβνα'') (1854 - 1920), παντρεύτηκε το Βλαδίμηρο Αλεξάνδροβιτς της Ρωσίας, απέκτησαν πέντε παιδιά.
**Νικόλαος* Αλέξανδρος Φρειδερίκος Ερρίκος (1855 - 1856).
* Ιωάννης Αλβέρτος (1857 - 1920), κυβερνήτης του Δουκάτου του Μπράουνσβαϊγκ, παντρεύτηκε την Ελισάβετ Σίβυλλα της Σαξονίας-Βαϊμάρης-Άιζεναχ.
* *Αλέξανδρος* Θεόδωρος Γεώργιος Φρειδερίκος (1859), θνησιγενής.

## Παραπομπές


## Πηγές
* *Genealogics* - Leo van de Pas Princess Auguste Reuss-Schleiz-Köstritz
* *thePeerage.com* Auguste Prinzessin Reuss zu Köstritz

Κατηγορία:Πριγκίπισσες τoυ Ρόις
Hello, I Love You

Το "**Hello, I Love You**" είναι τραγούδι του αμερικανικού ροκ συγκροτήματος The Doors το οποίο κυκλοφόρησε σε single απ' τον δίσκο *[[Waiting for the Sun]]*. Το κομμάτι είναι ένα από τα πιο επιτυχημένα single του συγκροτήματος αφού έφτασε το νούμερο 1 στην Αμερική και νούμερο 1 στον Καναδά. Ήταν επίσης το πρώτο single του συγκροτήματος που γνώρισε επιτυχία και στην Μεγάλη Βρετανία φτάνοντας το νούμερο 15. Πέρα από την επιτυχία του single, μερικοί οπαδοί του συγκροτήματος έχουν απορρίψει το κομμάτι, λόγω της εμπορικής φύσης του και των ρηχών στίχων του.

## Ιστορία
Το κομμάτι είχε γραφτεί από τον τραγουδιστή Τζιμ Μόρισον το 1965 αφού είδε μία όμορφη γυναίκα να περπατάει στην παραλία. Συμπεριελήφθηκε στο πρώτο ντέμο του συγκροτήματος.

Σε μια από τις συνεδρίες του άλμπουμ, ενώ ο Μόρισον αντιμετώπιζε προβλήματα με τον αλκοολισμό του, το υπόλοιπο συγκρότημα αποφάσισε να κοιτάξει μερικά παλιά ποιήματα του, για να τον  αφήσουν και ήσυχο. Βρήκαν ένα με τίτλο "Hello I Love You", το οποίο αρχικά ονομάζονταν "**Hello, I Love You (Won't You Tell Me Your Name?)**".

O Ντέιβ Ντέιβις των Kinks έχει υποστηρίξει πως αυτή η σύνθεση των Doors βασιζόταν, από άποψη δομής και μελωδίας, στην επιτυχία τους "All Day and All of the Night". Ο κιθαρίστας Ρόμπι Κρίγκερ αρνήθηκε, λέγοντας ότι το τραγούδι εμπνεύστηκε από το κομμάτι των Cream "Sunshine of Your Love". Αλλά και πάλι ο Ντέιβις συνέχισε να ισχυρίζεται ότι το τραγούδι των Doors βασίστηκε στο δικό του.

## Μέλη
Το ***Hello, I Love You*** ηχογραφήθηκε από τους εξής μουσικούς:

**Οι Doors**
* **[[Τζιμ Μόρισον]]***φωνητικά*
* **[[Ρέι Μάνζαρεκ]]***πλήκτρα, δεύτερα φωνητικά*
* **[[Ρόμπι Κρίγκερ]]***κιθάρα*
* **[[Τζον Ντένσμορ]]***τύμπανα*

***Συμμετείχαν επίσης οι:***
* **Ντάγκλας Λούμπαν** – *μπάσο*

## Θέσεις τσαρτ και βραβεία
***Hello, I Love You*** *(σινγκλ)*

***Επίσημη κυκλοφορία: 
***Ιούνιος 1968***


===Βραβεία===
***Hello, I Love You**' (σινγκλ):

* Ηνωμένες Πολιτείες  (RIAA Certification): Χρυσός

## Παραπομπές


## Πηγές
*UPC 081227999803. Περιέχεται ένθετο με κείμενα των Μπρους Μπότνικ και Πολ Ουΐλιαμς (Paul Williams).
*

## Εξωτερικοί σύνδεσμοι

Κατηγορία:Τραγούδια των The Doors
Κατηγορία:Τραγούδια του 1968
Κατηγορία:Singles του 1968
Κατηγορία:Νούμερο 1 singles στα Billboard Hot 100
Κατηγορία:Singles της Elektra Records
Καμαρίτσα Εύβοιας

Η **Καμαρίτσα** είναι χωριό του Διρφύων - Μεσσαπίων της Περιφερειακής Ενότητας Εύβοιας. Σύμφωνα με την απογραφή του 2011 έχει 415 κατοίκους. Είναι κτισμένη σε υψόμετρο 320 μέτρα. σε δασώδη περιοχή. Απέχει 27 χιλιόμετρα από τη Χαλκίδα και 14 χιλιόμετρα από τα Ψαχνά. Ανατολικά του οικισμού περνάει το Βρασόρεμα.

## Ιστορικά στοιχεία
Δεν είναι γνωστό από πού πήρε το όνομά του το χωριό. Μια άποψη είναι ότι πήρε από τα μικρά γεφύρια ή καμαράκια που υπήρχαν στην περιοχή. Σύμφωνα με μια άλλη άποψη έχει να κάνει με τη θέση που είναι κτισμένος ο οικισμός, η οποία προσφέρει πανοραμική θέα.

Η Καμαρίτσα αναφέρεται πρώτη φορά το 1879, ως υπαγόμενη στον δήμο Μεσσαπίων. Με την κατάργηση των δήμων το 1912 ορίστηκε έδρα ομώνυμης κοινότητας. Με το πρόγραμμα Καποδίστριας προσαρτήθηκε στον δήμο Μεσσαπίων και με το πρόγραμμα Καλλικράτης στον δήμο Διρφύων - Μεσσαπίων.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Ο καθεδρικός ναός του χωριού είναι αφιερωμένος στην Αγία Τριάδα.

Περίπου δύο χιλιόμετρα νότια από το χωριό, σε δασώδη πλαγιά, βρίσκονται τα ερείπια μεσαιωνικού πύργου. Έχει τετράγωνη κάτοψη, με διαστάσεις 9 επί 9 μέτρων, και σώζεται σε ύψος μέχρι 6 μέτρων στην ανατολική πλευρά, ενώ οι υπόλοιπες φτάνουν σε μικρότερο ύψος. Ο πύργος δεν είναι γνωστό πότε ακριβώς κτίστηκε. Πιθανόν να κτίστηκε από τους Βενετούς περί το 1500. Βρίσκεται σε άμεση οπτική επαφή με τον πύργο στα Πολιτικά και την Τριάδα.

Περίπου τέσσερα χιλιόμετρα νότια του χωριού, βρίσκεται η μονή Αγίων Αναργύρων. Ο σημερινός ναός κτίστηκε το 1982 στη θέση παλαιότερου, βυζαντινού ναού. Σύμφωνα με την παράδοση, ένας βοσκός ή ένας γεωργός βρήκε εκεί μια μικρή παλιά εικόνα των Αγίων Αναργύρων.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Διρφύων - Μεσσαπίων
Θέμα Βολερού και Στρυμώνος

Το **Θέμα Βολερού και Στρυμώνος** ήταν διοικητική διαίρεση της Βυζαντινής Αυτοκρατορίας κατά τον 13ο αιώνα. Η διαίρεση βρισκόταν στην Θράκη και την σημερινή Ροδόπη. 

Δημιουργήθηκε στα τέλη του 13ου αιώνα σε εδάφη παλαιοτέρων θεμάτων όπου κατά τους ΒυζαντινοΒουλγαρικούς πολέμους είχε αλλάξει η εδαφική τους σύσταση . Το 1307-1308 το θέμα δέχτηκε λεηλασία από τους μισθοφόρους της Καταλανικής εταιρείας.

## Παραπομπές


Κατηγορία:Θέματα της Βυζαντινής Αυτοκρατορίας
Κατηγορία:Μεσαιωνική ιστορία της Βουλγαρίας
Hugo Freund & Co

μικρογραφία|Hugo Freund & Co
Η εταιρεία **Hugo Freund & Co** ήταν εταιρεία κοσμημάτων, η οποία ιδρύθηκε το 1908 στην Πράγα. Ο ιδρυτής της εταιρείας ήταν ο Χούγκο Φρόιντ.

## Ιστορία
Η Hugo Freund & Co είχε υποκαταστήματα στη Βιέννη, στο Πφόρτσχαϊμ, στην Αμβέρσα και στην Ελβετία.

Όταν ήρθε σε μια εποχή που η εισαγωγή ξένων προϊόντων γινόταν πιο δύσκολη και όταν ήταν απαραίτητο να ξεφύγει από τους ξένους προμηθευτές και τα ξένα εργοστάσιά του, ο Φρόιντ αποφάσισε να εξοικονομήσει υψηλά τέλη τελωνείων και συναλλάγματος.

Στο τέλος του Β 'Παγκοσμίου Πολέμου, ιδιωτικοποιήθηκαν όλες οι ιδιωτικές επιχειρήσεις, συμπεριλαμβανομένης της εταιρείας "Hugo Freund & Co".

## Φωτοθήκη

Αρχείο:HugoFreund&Co1.jpg
Αρχείο:HugoFreund&Co2.jpg
Αρχείο:HugoFreund&Co3.jpg
Αρχείο:HugoFreund&Co4.jpg


## Εξωτερικοί Σύνδεσμοι και πηγές

* Hugo Freund & Spol.
* Hugo Freund fuq www.holocaust.cz
* Silver Lipstick Holder, Hugo Freund Prague, cca 1935
* Hugo Freund fuq www.geni.com

Κατηγορία:Επιχειρήσεις
Κατηγορία:Κοσμηματοποιοί
Λουίζα της Πρωσίας

Με το όνομα αυτό υπάρχουν τα παρακάτω πρόσωπα:

* Λουίζα της Πρωσίας (1770-1836) Οίκος Χοεντσόλερν, κόρη του Αυγούστου-Φερδινάνδου πρίγκιπα της Πρωσίας.
* Λουίζα της Πρωσίας (1776-1810) Οίκος Μεκλεμβούργου-Στρέλιτς, σύζυγος του Φρειδερίκου-Γουλιέλμου Γ΄ της Πρωσίας
* Λουίζα της Πρωσίας (1808-1870) Οίκος Χοεντσόλερν, κόρη του Φρειδερίκου-Γουλιέλμου Γ΄ της Πρωσίας
* Λουίζα της Πρωσίας (1829-1901) Οίκος Χοεντσόλερν, κόρη του Καρόλου πρίγκιπα της Πρωσίας.
* Λουίζα της Πρωσίας (1838-1923) Οίκος Χοεντσόλερν, κόρη του Γουλιέλμου Α΄ της Πρωσίας και μετά της Γερμανίας.

Κατηγορία:Αποσαφήνιση
Άγιος Ευβοίας

Ο **Άγιος** είναι χωριό του δήμου Ιστιαίας - Αιδηψού της Περιφερειακής Ενότητας Εύβοιας (να μην συγχέεται με τον Άγιος Μεσσαπίων Εύβοιας του δήμου Διρφύων–Μεσσαπίων  της κοινότητας Καμαρίτσης). Σύμφωνα με την απογραφή του 2021 έχει 783 κατοίκους και είναι ένα από τα μεγαλύτερα χωριά της βόρειας Εύβοιας. Είναι κτισμένος σε υψόμετρο 100 μ. σε λόφους βρίσκονται ανάμεσα στην Ιστιαία και την Αιδηψό. Απέχει 114 χιλιόμετρα από τη Χαλκίδα και βρίσκεται 9 χιλιόμετρα βόρεια από τα Λουτρά Αιδηψού.

## Ιστορικά στοιχεία
Το 1835 ο Άγιος προσαρτήθηκε στον δήμο Αιδηψίων. Με την κατάργηση των δήμων το 1912 ορίστηκε έδρα ομώνυμης κοινότητας. Από το 1934 μέχρι το 1947 ανήκε στον δήμο Λουτρών Αιδηψού, όμως έπειτα ορίστηκε ξανά έδρα της κοινότητας Αγίου. Με το πρόγραμμα Καποδίστριας η κοινότητα προσαρτήθηκε στον δήμο Αιδηψού και με το πρόγραμμα Καλλικράτης στον δήμο Ιστιαίας Αιδηψού.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
thumb|left|Η εκκλησία του Αγίου Σάββα.|242x242εσ
Στο χωριό σώζονται ακόμα μερικά παλιά πετρόκτιστα σπίτια ανάμεσα στις νεότερες κατασκευές. Ο κεντρικός ναός του χωριού είναι αφιερωμένος στην Παναγία Ευαγγελίστρια. Ακόμη στο χωριό συναντά κανείς τις εκκλησίες του Αγίου Σάββα και του Αγίου Γεωργίου. Επίσης στο χωριό υπάρχει πέτρινο γεφύρι. Νότια του οικισμού βρίσκεται ο ερειπωμένος βυζαντινός ναός του Αγίου Δημητρίου που έχει κηρυχθεί ως ιστορικό διατηρητέο μνημείο. Στη θέση Παλαιομονάστηρο βρίσκεται ο ναός της Παναγίας, πιθανόν καθολικό βυζαντινής μονής, ενώ κοντά βρίσκεται το εξωκλήσι της Αγίας Αικατερίνης, και αυτό πιθανόν καθολικό διαλυμένης μονής.

thumb|left|Το Λαογραφικό Μουσείο στο χωριό.|225x225px
Το 2006 ιδρύθηκε στον Άγιο Λαογραφικό Μουσείο, το οποίο εγκαινιάσθηκε την 1η Ιουνίου 2013. Στεγάζεται σε νεόχτιστο, νέο-κλασικό κτίριο. Η συλλογή του αριθμεί 1000 περίπου εκθέματα, ενώ δίνεται η σπάνια ευκαιρία για Μουσείο στους επισκέπτες να περιεργαστούν σημαντικό μέρος των εκθεμάτων. Όλα τα εκθέματα προέρχονται από δωρεές των κατοίκων του χωριού και της ευρύτερης περιοχής.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Ιστιαίας - Αιδηψού
Αλεξανδρινή της Βάδης

Η **Αλεξανδρινή** (γερμ. *Alexandrine*, 6 Δεκεμβρίου 1820 - 20 Δεκεμβρίου 1904) του Οίκου του Τσέρινγκεν ήταν πριγκίπισσα της Βάδης και με το γάμο της έγινε δούκισσα της Σαξονίας-Κοβούργου-Γόθας.

## Βιογραφία
Η *Αλεξανδρινή Λουίζα Αμαλία Φρειδερίκη Ελισάβετ Σοφία* γεννήθηκε στην Καρλσρούη ήταν το πρώτο παιδί και η πρώτη κόρη του Λεοπόλδου της Βάδης και της Σοφίας της Σουηδίας.

Επειδή δεν απέκτησε απογόνους με το σύζυγό της, Ερνέστο της Σαξονίας-Κοβούργου & Γότθα, που απεβίωσε το 1893, τη διαδοχή του δουκάτου δικαιούνταν ο μικρότερος αδελφός του, Αλβέρτος (σύζυγος της Βικτωρίας του Ηνωμένου Βασιλείου). Επειδή, όμως, αυτός είχε αποβιώσει από το 1861, τον Ερνέστο διαδέχθηκε ο δευτερότοκος γιος του Αλβέρτου, Αλφρέδος, Δούκας του Εδιμβούργου.

## Οικογένεια
Παντρεύτηκε το 1842 τον Ερνέστο Β΄ της Σαξονίας-Κοβούργου-Γόθας. Δεν απέκτησαν απογόνους.

## Πρόγονοι

## Παραπομπές


## Πηγές
* Zeepvat, Charlotte (July 2000). "The Queen and Uncle E". *Royalty Digest. X (109): 1–7*. Archived from the original on 19 September 2009. Retrieved 27 August 2010.

Κατηγορία:Γερμανοί ευγενείς
Κατηγορία:Οίκος του Τσέρινγκεν
Κατηγορία:Πριγκίπισσες της Γερμανίας
Κατηγορία:Πριγκίπισσες της Βάδης
Κατηγορία:Πριγκίπισσες της Σαξονίας-Κοβούργου-Γόθας
Κατηγορία:Γερμανίδες δούκισσες
Καρστικό πεδίο Πόποβο

Το **Καρστικό πεδίο Πόποβο** (βοσνιακά: Popovo polje / Попово поље, , "χωράφι του Ιερέα") είναι πόλιε (καρστικό πεδίο) στη Βοσνία-Ερζεγοβίνη. Βρίσκεται στο νοτιότερο άκρο της χώρας, κοντά στην Αδριατική ακτή. Το μέγεθός του είναι 5.9 τ.χλμ.

Το Πόποβο πόλιε είναι ένα από τα μεγαλύτερα πόλιε (καρστικό πεδίο ή πεδιάδα) στη Βοσνία και Ερζεγοβίνη και τον κόσμο. Είναι γνωστό για τα καρστικά φαινόμενα και χαρακτηριστικά, και ιδίως το ποταμό Τρεμπίσνιτσα, ο οποίος ρέει μέσα από το πόλιε. Εκεί βρίσκεται και το σύστημα σπηλαίων Βιετρένιτσα, στο δυτικό/νοτιοδυτικό τμήμα της κοιλάδας.

## Ιστορία
Η οικογένεια ευγενών Νίκολιτς και Σάνκοβιτς κατείχαν το πεδίο στα τέλη του Μεσαίωνα. Η οικογένεια ευγενών Βόινοβιτς κατάγεται από το Πόποβο πόλιε. Το μοναστήρι της Ζάβαλα αναφέρεται για πρώτη φορά τον 16ο αιώνα. Στο τέλος της Τουρκοκρατίας στην Ερζεγοβίνη, η οικογένεια Μουσλιμπέγκοβιτς είχε ακίνητα στο Πόποβο πόλιε. Το μοναστήρι της Ζάβαλα βρίσκεται εδώ.

## Μνημεία

### Ζάβαλα και Βιετρένιτσα
Το χωριό Ζάβαλα βρίσκεται στο Πόποβο πόλιε στον δήμο Ράβνο. Γνωστό για την παλιά αρχιτεκτονική και λιθοδομή, μαζί με το σπήλαιο Βιετρένιτσα, αποτελούν το φυσικό και αρχιτεκτονικό σύνολο το οποίο βρίσκεται στην διαδικασία της ανακήρυξης του ως προστατευόμενο *Εθνικό Μνημείο της Βοσνίας και Ερζεγοβίνης*. Έχει ήδη τοποθετηθεί στον Ενδεικτικό Κατάλογο της Ουνέσκο.

Το σπήλαιο έχει πλούσια πανίδα και μεγάλο ποσοστό ενδημισμού. Το σπήλαιο έχει παγκόσμια φήμη σε γεωλογικές, βιολογικές και περιβαλλοντικές κοινότητες για το διακυβευμένο και αβέβαιο μέλλον του, το οποίο προκαλείται από ερασιτεχνική διαχείριση χωρίς καμία εμπειρία και αβέβαιο καθεστώς στο κρατικό και ιδίως στο τοπικό επίπεδο. Παρά τις αντιξοότητες, η κυβέρνηση της Βοσνίας και Ερζεγοβίνης, αν και πολύ σιγά-σιγά, πρότεινε την ένταξη της Βιετέρνιτσα (με το χωριό Ζάβαλα) στον Ενδεικτικό Κατάλογο της Ουνέσκο, έχοντας ξεκάθαρη πρόθεση να προστατεύσει το σπήλαιο και τη βιοποικιλότητα του, με απώτερο στόχο να το εντάξει στην Ουνέσκο.

## Δημογραφικά στοιχεία
Περίπου 300 άνθρωποι ζουν στα χωριά που ανήκουν στο Πόποβο πόλιε.

## Παραπομπές

## Πηγές

* 
* 
Κατηγορία:Τρεμπίνιε
Κατηγορία:Δειναρικές Άλπεις
Μαρία Λουίζα Καρλόττα της Έσσης-Κάσσελ

Η **Μαρία Λουίζα Καρλόττα** (γερμ. *Marie Luise Charlotte*, 9 Μαΐου 1814 - 28 Ιουλίου 1895) του Οίκου της Έσσης ήταν πριγκίπισσα της Έσσης-Κάσσελ και με το γάμο της έγινε πριγκίπισσα του Άνχαλτ-Ντέσσαου.

## Βιογραφία
Ήταν το δεύτερο παιδί και η δεύτερη κόρη του Γουλιέλμου της Έσσης-Κάσσελ και της Καρλόττας, κόρης του Φρειδερίκου, Διαδόχου Πρίγκιπα της Δανίας και της Νορβηγίας. Ο σύζυγος της νεότερης αδελφής της, Λουίζας, έγινε ο Χριστιανός Θ΄ της Δανίας.

## Οικογένεια
Παντρεύτηκε το 1832 το Φρειδερίκο Αύγουστο του Άνχαλτ-Ντέσσαου και είχε τρία τέκνα:
* Αδελαΐδα Μαρία (1833 - 1916), παντρεύτηκε τον Αδόλφο του Λουξεμβούργου.
* Ματθίλδη (1837 - 1902), παντρεύτηκε το Γουλιέλμο του Σάουμπουργκ-Λίππε.
* *Χίλντα* Καρλόττα (1839 - 1926).

## Πρόγονοι

## Πηγές
* Darryl Lundy (13 Aug 2003). "Marie Luise Charlotte Prinzessin von Hessen-Kassel". ThePeerage.com. Retrieved 2009-08-12.
* Paul Theroff. "HESSE". Paul Theroff's Royal Genealogy Site. Retrieved 2009-08-12.

## Παραπομπές


Κατηγορία:Οίκος της Έσσης
Λίιζι Ότερμα

Η **Λίιζι Ότερμα** **(Liisi Oterma)** (1915-2001) ήταν Φινλανδή αστρονόμος. Σπούδασε μαθηματικά και αστρoνομία στο Πανεπιστήμιο του Τούρκου, όπου συνεργάστηκε με τον Ούργιο Βάισαλα. Ήταν η πρώτη γuναίκα που πήρε διδακτορικό στη Φινλανδία. 

Ανακάλυψε ή συνανακάλυψε αρκετούς κομήτες, συμπεριλαμβανομένων των περιοδικών κομητών 38P/Στέφαν-Ότερμα, 39P/Ότερμα και 139P/Βάισαλα-Ότερμα. Επίσης, πιστώνεται από το Κέντρο Μικρών Πλανητών (MPC) με την ανακάλυψη 54 αστεροειδών μεταξύ των ετών 1938 και 1953, και κατατάσσεται στην 153η θέση στο διάγραμμα ανάκτησης όλων των εποχών του MPC.

## Παραπομπές


Οτερμα, Λιιζι
Φλουφαιναζίνη

thumb|250px|Η χημική δομή της φλουφαιναζίνης
Η **φλουφαιναζίνη**, που πωλείται υπό την εμπορική ονομασία **Prolixin** μεταξύ άλλων, είναι αντιψυχωσικό φάρμακο. Χρησιμοποιείται στη θεραπεία χρόνιων ψυχώσεων όπως η σχιζοφρενία, και φαίνεται να είναι περίπου ίση ως προς την αποτελεσματικότητα έναντι των αντιψυχωσικών χαμηλής ισχύος όπως η χλωροπρομαζίνη. Χορηγείται από το στόμα, με έγχυση σε μυ, ή υποδόρια. Υπάρχει επίσης μια μακράς δράσεως ενέσιμη παραλλαγή που μπορεί να διαρκέσει μέχρι και τέσσερις εβδομάδες. Η δεκανοϊκή φλουφαιναζίνη, η μορφή ενέσεως ντεπό της φλουφαιναζίνης, δεν πρέπει να χρησιμοποιείται από άτομα με βαριά κατάθλιψη.

## Παραπομπές


Κατηγορία:Αντιψυχωσικά
Κατηγορία:Αντιεμετικά
Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Αρωματικές ενώσεις
Κατηγορία:Φαινοθειαζίνες
Κατηγορία:Οργανικές ενώσεις φθορίου
Κατηγορία:Αλκοόλες
Κατηγορία:Πιπεραζίνες
Προεδρία της Βοσνίας και Ερζεγοβίνης

Η **Προεδρία της Βοσνίας και Ερζεγοβίνης** ( Σερβοκροατικά : *Predsjedništvo Bosne i Hercegovine* / Предсједништво Босне и Херцеговине) είναι το τριμελές σώμα το οποίο λειτουργεί συλλογικά ως αρχηγός του κράτους της Βοσνίας - Ερζεγοβίνης. 

Σύμφωνα με το άρθρο Ε' του Συντάγματος της Βοσνίας - Ερζεγοβίνης, η Προεδρία αποτελείται από τρία μέλη: έναν Βόσνιο, έναν Σέρβο και έναν Κροάτη. Ο Βόσνιος και ο Κροάτης εκλέγονται από την ενιαία εκλογική περιφέρεια της Ομοσπονδίας της Βοσνίας και Ερζεγοβίνης, ενώ ο Σέρβος εκλέγεται από τους ψηφοφόρους της Σερβικής Δημοκρατίας της Βοσνίας.  

Τα τρία εκλεγμένα μέλη διατελούν μία τετραετή θητεία. Έκαστο μέλος μπορεί να υπηρετήσει για μέχρι και δύο διαδοχικές θητείες, αλλά δεν υπάρχει περιορισμός στον συνολικό αριθμό των θητειών. 

Ένα από τα τρία μέλη ορίζεται ως Προεδρεύων. Η θέση του Προεδρεύοντος είναι κυλιόμενη και περνά δύο φορές από καθένα από τα τρία μέλη, με περίοδο εναλλαγής οκτώ μήνες. Πρώτος Προεδρεύων της τετραετούς θητείας γίνεται ο υποψήφιος με τις περισσότερες ψήφους. 

## Τρέχοντα μέλη

## Εξουσίες, καθήκοντα και ευθύνες
Η Προεδρία είναι αρμόδια για: 

* Διεξαγωγή της εξωτερικής πολιτικής της Βοσνίας και Ερζεγοβίνης. 
* Διορισμός πρεσβευτών και άλλων διεθνών εκπροσώπων 
* Εκπροσώπηση της Βοσνίας-Ερζεγοβίνης σε Ευρωπαϊκούς και διεθνείς οργανισμούς και ιδρύματα  
* Διαπραγμάτευση, καταγγελία και, με τη συγκατάθεση της Κοινοβουλευτικής Συνέλευσης, επικύρωση των συνθηκών της Βοσνίας-Ερζεγοβίνης · 
* Εκτέλεση των αποφάσεων της Κοινοβουλευτικής Συνέλευσης · 
* Παρουσίαση πρότασης, με τη συμβουλή του Υπουργικού Συμβουλίου, για τον ετήσιο προϋπολογισμό στην Κοινοβουλευτική Συνέλευση. 
* Υποβολή ετήσιων εκθέσεων στην Κοινοβουλευτική Συνέλευση για τις δαπάνες της Προεδρίας. 
* Συνεργασία με διεθνείς και μη κυβερνητικούς οργανισμούς στη Βοσνία-Ερζεγοβίνη και 
* Εκτέλεση των καθηκόντων τους, όπως μπορεί να ανατεθούν από την Κοινοβουλευτική Συνέλευση, ή όπως συμφωνήσουν οι Οντότητες. 

## Χρονολόγιο του Προεδρείου

## Παραπομπές

Κατηγορία:Κυβέρνηση της Βοσνίας και Ερζεγοβίνης
Κατηγορία:Πολιτική της Βοσνίας και Ερζεγοβίνης
Περφαιναζίνη

Η **περφαιναζίνη** είναι τυπικό αντιψυχωσικό φάρμακο. Χημικά, ταξινομείται ως φαινοθειαζίνη με δομή πιπεραζίνης. Αρχικά κυκλοφόρησε στις ΗΠΑ ως Trilafon, και έχει χρησιμοποιηθεί κλινικά εδώ και δεκαετίες.

Η περφαιναζίνη είναι περίπου δέκα φορές ισχυρότερη από την χλωροπρομαζίνη· επομένως η περφαιναζίνη θεωρείται αντιψυχωσικό μέσης ισχύος.

## Παραπομπές


Κατηγορία:Αντιψυχωσικά
Κατηγορία:Πιπεραζίνες
Κατηγορία:Αρωματικές ενώσεις
Κατηγορία:Φαινοθειαζίνες
Κατηγορία:Οργανικές ενώσεις χλωρίου
Κατηγορία:Αλκοόλες
Θειοθιξένη

thumb|250px|Η χημική δομή της θειοθιξένης
Η **θειοθιξένη**, που πωλείται υπό την ονομασία **Navane** μεταξύ άλλων, είναι τυπικό αντιψυχωσικό της κατηγορίας θειοξανθίνης που σχετίζεται με την χλωροπροθιξίνη και χρησιμοποιείται στη θεραπεία ψυχώσεων όπως η σχιζοφρενία και η διπολική μανία. Εισήχθη στις Ηνωμένες Πολιτείες το 1967 από την Pfizer.

Σχετίζεται επίσης με την θειοπροπεραζίνη και την πιποθειαζίνη, μέλη της κατηγορίας φαινοθειαζίνης.

## Παραπομπές


Κατηγορία:Αντιψυχωσικά
Κατηγορία:Σουλφοναμίδια
Κατηγορία:Αρωματικές ενώσεις
Κατηγορία:Πιπεραζίνες
Τριφθοροπεραζίνη

thumb|250px|Η χημική δομή της τριφθοροπεραζίνης
Η **τριφθοροπεραζίνη**, που πωλείται υπό διάφορες εμπορικές ονομασίες, είναι τυπικό αντιψυχωσικό που χρησιμοποιείται κυρίως για τη θεραπεία της σχιζοφρενίας. Μπορεί επίσης να χρησιμοποιηθεί βραχυπρόθεσμα σε άτομα με γενικευμένη αγχώδης διαταραχή, αλλά προτιμάται λιγότερο από τις βενζοδιαζεπίνες. Είναι της χημικής κατηγορίας φαινοθειαζίνης.

## Παραπομπές


Κατηγορία:Αντιψυχωσικά
Κατηγορία:Πιπεραζίνες
Κατηγορία:Αρωματικές ενώσεις
Κατηγορία:Φαινοθειαζίνες
Κατηγορία:Οργανικές ενώσεις φθορίου
Argus (άλμπουμ)

Το **Argus** είναι το τρίτο άλμπουμ του Ροκ συγκροτήματος Wishbone Ash. Κυκλοφόρησε στις 28 Απριλίου 1972. Είναι το πιο πετυχημένο άλμπουμ τους, εμπορικά και κριτικά.

Έφτασε στη τρίτη θέση του βρετανικού τσαρτ των άλμπουμ.

## Καταγραφή
Το άλμπουμ έχει μεσαιωνικό, έχοντας μια απόχρωση από προοδευτική ροκ, λαϊκή και χαρντ ροκ. Ο μηχανικός ήχου στο *Argus* ήταν ο Μάρτιν Μπιρτς, ο οποίος έχει συνεργαστεί με τους Deep Purple, Black Sabbath, Iron Maiden και άλλα συγκροτήματα χαρντ ροκ. Οι στίχοι γράφτηκαν σε μεγάλο βαθμό από τον μπασίστα/χειριστή των ηχητικών Μάρτιν Τέρνερ, αν και η μουσική και τα λοιπά πιστώνεται σε όλο το συγκρότημα.

## Παραπομπές

Κατηγορία:Δισκογραφία
Κατηγορία:Άλμπουμ του 1972
Θειοριδαζίνη

thumb|250px|Η χημική δομή της θειοριδαζίνης
Η **θειοριδαζίνη** (**Mellaril** ή **Melleril**) είναι πιπεριδινικό τυπικό αντιψυχωσικό φάρμακο που ανήκει στην ομάδα φαρμάκων φαινοθειαζίνης και προηγουμένως χρησιμοποιήθηκε ευρέως στη θεραπεία της σχιζοφρενίας και της ψύχωσης. Το επώνυμο προϊόν αποσύρθηκε παγκοσμίως το 2005 επειδή προκαλούσε σοβαρές καρδιακές αρρυθμίες. Ωστόσο, γενόσημες εκδοχές εξακολουθούν να είναι διαθέσιμες στις ΗΠΑ.

## Παραπομπές


Κατηγορία:Αντιψυχωσικά
Κατηγορία:Προφάρμακα
Κατηγορία:Θειαιθέρες
Κατηγορία:Φαινοθειαζίνες
Κατηγορία:Πιπεριδίνες
Αδελαΐδα Μαρία του Άνχαλτ-Ντέσαου

Η **Αδελαΐδα Μαρία** (γερμ. *Adelheid Marie*, 25 Δεκεμβρίου 1833 - 24 Νοεμβρίου 1916) του Οίκου των Ασκάνια ήταν πριγκίπισσα του Άνχαλτ-Ντέσσαου και με το γάμο της έγινε δούκισσα του Νάσσαου (1851-1866) και μεγάλη δούκισσα του Λουξεμβούργου (1890-1905).

## Βιογραφία
Ήταν η πρώτη κόρη του Φρειδερίκου Αυγούστου του Άνχαλτ-Ντεσσάου και της Μαρίας Λουίζας Καρλόττας, κόρης του Γουλιέλμου της Έσσης-Κάσσελ.

Γεννήθηκε στο Ντέσσαου τα Χριστούγεννα του 1833 και παντρεύτηκε τον Αδόλφο του Λουξεμβούργου. Ο σύζυγός της υποστήριξε την Αυστρία στον Αυστροπρωσικό πόλεμο του 1866. Έπειτα από την ήττα της Αυστρίας, το Νάσσαου προσαρτήθηκε στο Βασίλειο της Πρωσίας και ο Αδόλφος με τη Αδελαΐδα Μαρία έχασαν το δουκάτο τους.

Το 1890 απεβίωσε ο Γουλιέλμος Γ΄ των Κάτω Χωρών και τον διαδέχθηκε η μόνη κόρη του, Βιλελμίνη, στην Ολλανδία, όχι όμως στο Λουξεμβούργο, όπου αποκλειόταν οι γυναίκες, όπως είχαν συμφωνήσει οι δύο κλάδοι του Οίκου του Νάσσαου. Ο Γουλιέλμος Γ΄ ανήκε στον Οίκο του Νάσσαου, στον νεότερο κλάδο του Ντίλενμπουργκ-Ντητς/Οράγγης. Έτσι, το Μεγάλο Δουκάτο του Λουξεμβούργου, που είχε συνδεθεί με τις Κάτω Χώρες από το 1815, πέρασε το 1890 στον Αδόλφο του πρεσβύτερου κλάδου, σύμφωνα με τη Συμφωνία του Οίκου του Νάσσαου. Τώρα η Αδελαΐδα Μαρία έγινε μεγάλη δούκισσα του Λουξεμβούργου.

Απεβίωσε το 1916 στο Καίνιγκσταϊν ιμ Τάουνους της Γερμανίας σε ηλικία 83 ετών. Οι επόμενοι ηγεμόνες του Λουξεμβούργου είναι απόγονοί της. Ο γιος τους, Γουλιέλμος Δ΄, είχε έξι κόρες, έτσι ο νόμος διαδοχής άλλαξε και η εξουσία περιήλθε σε θήλυ τέκνο, στην πρώτη κόρη του και μετά στη δεύτερη. Την τελευταία διαδέχθηκε ο γιος της, Ιωάννης, και αυτόν ο γιος του, Ερρίκος.

## Οικογένεια
Παντρεύτηκε το 1851 τον Αδόλφο του Λουξεμβούργου και είχε πέντε τέκνα:
* Γουλιέλμος Δ΄ (1852 - 1912), Μέγας Δούκας του Λουξεμβούργου.
** Μαρία Αδελαΐδα (1894 - 1924), Μεγάλη Δούκισσα του Λουξεμβούργου.
** Καρλόττα (1896 - 1985), Μεγάλη Δούκισσα του Λουξεμβούργου.
**Φρειδερίκος* Παύλος Γουλιέλμος (1854 - 1855).
**Μαρία* Ματθίλδη Βιλελμίνη Καρλόττα (14 Νοεμβρίου - 28 Δεκεμβρίου 1857).
**Φραγκίσκος Ιωσήφ* Γουλιέλμος (1859 - 1875).
* Χίλντα (1864 - 1952), παντρεύτηκε το Φρειδερίκο Β΄ της Βάδης.

## Πηγές
* Court Grand-Ducale de Luxemburg

## Παραπομπές


Κατηγορία:Οίκος των Ασκάνια
Κατηγορία:Μεγάλες Δούκισσες του Λουξεμβούργου
Κατηγορία:Πριγκίπισσες του Λουξεμβούργου
Άγιοι Επτά Μακκαβαίοι

μικρογραφία|Antonio Ciseri, Το μαρτύριο των επτά Μακκαβαίων (1863)
Οι **Άγιοι επτά Μακκαβαίοι** είναι Άγιοι τόσο της Ορθόδοξης Εκκλησίας, όσο και της Ρωμαιοκαθολικής Εκκλησίας. Σύμφωνα με την αγιολογική παράδοση της Ορθόδοξης Εκκλησίας πρόκειται για επτά αδελφούς γνωστούς με τα ονόματα Αβείμ (ή Άβιβος), Αντώνιος (ή Αντωνίνος), Γουρίας, Ελεαζάρος, Ευσέβωνας, Αχείμ και Μάρκελλος, οι οποίοι ήταν ευσεβείς Ιουδαίοι και ζούσαν την εποχή της κυριαρχίας του Αντιόχου του Δ΄ του Επιφανούς (175-164 π.Χ.).

Ο Αντίοχος ο Δ΄ το 167 π.Χ. απαγόρευσε την Ιουδαϊκή θρησκεία, βεβήλωσε το Ναό των Ιεροσολύμων και προσπάθησε να επιβάλει την ειδωλολατρία με αποτέλεσμα να ξεσπάσει η επανάσταση των Μακκαβαίων. Σύμφωνα με την παράδοση που μεταφέρει το Συναξάρι τους, ο Αντίοχος ο Δ΄ συνέλαβε αρχικά τον πνευματικό δάσκαλο των επτά αδελφών Ελεάζαρο, τον οποίο και θανάτωσε με μαρτυρικό τρόπο επειδή αρνήθηκε να εγκαταλείψει την πίστη του. Στη συνέχεια συνέλαβε τους επτά αδελφούς και αρχικά προσπάθησε να τους δελεάσει υποσχόμενος τιμές και πλούσιες ανταμοιβές αρκεί να έτρωγαν χοιρινό και να απαρνούνταν την ιουδαϊκή πίστη. Αυτοί όμως έμειναν ακλόνητοι με αποτέλεσμα να εξοργιστεί ο Αντίοχος και να διατάξει τη θανάτωσή τους. Αφού τους βασάνισαν τους έριξαν στη συνέχεια στην πυρά και τότε πήδηξε μέσα στη φωτιά και η μητέρα τους Σολομονή για να τους ακολουθήσει στο μαρτυρικό τέλος τους.

Η Ορθόδοξη Εκκλησία τους θεωρεί παράδειγμα ακλόνητης πίστης στον αληθινό Θεό και τιμά τη μνήμη των "Επτά Μακκαβαίων και των συν αυτώ" την 1η Αυγούστου. Την ίδια μέρα τιμάται η μνήμη τους και από την Ρωμαιοκαθολική Εκκλησία.

## Δείτε επίσης

*  Μακκαβαίοι
*  Αντίοχος Δ΄ Επιφανής
*Επανάσταση των Μακκαβαίων

## Παραπομπές


## Εξωτερικοί σύνδεσμοι

*  ΜΕΓΑ ΣΥΝΑΞΑΡΙΟΝ-Οι Άγιοι Επτά Μακκαβαίοι

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Σημαία της Ουαλίας

Η **Σημαία της Ουαλίας** (ουαλικά: Baner Cymru ή , δηλαδή "Ο κόκκινος δράκος") αποτελείται από ένα κόκκινο δράκο ο οποίος βρίσκεται ανάμεσα σε πράσινο και λευκό πεδίο. Όπως γίνεται σε πολλές εραλδικές κατηγορίες, η ακριβής αναπαράσταση του δράκου δεν είναι τυποποιημένη και υπάρχουν πολλές αναπαραστάσεις του. 

Η σημαία ενσωματώνει τον κόκκινο δράκο του Καντβαλάντρ, βασιλιά του Γκβάινεντ, μαζί με το πράσινο και το λευκό, χρώματα του οίκου των Τυδώρ. Χρησιμοποιήθηκε από τον Ερρίκο Ζ΄ στη Μάχη του Μπόσγουορθ το 1485, απ'όπου μετά μεταφέρθηκε στον καθεδρικό ναό του Αγίου Παύλου. Ύστερα ο κόκκινος δράκος προστέθηκε ως υποστηρικτής του βασιλικού οικοσήμου των Τυδώρ για να δηλώσουν την ουαλική καταγωγή τους. Η σημαία αναγνωρίστηκε επίσημα ως ουαλική εθνική σημαία το 1959. Αρκετές πόλεις περιλαμβάνουν ένα δράκο στη σημαία τους, συμπεριλαμβανομένου του Κάρντιφ, την πρωτεύουσα της Ουαλίας.

## Φωτοθήκη

Αρχείο:Flag of Wales (1807–1953).svg|Η σημαία της Ουαλίας (1807-1953)
Αρχείο:Flag of Wales (1953–1959).svg|Η σημαία της Ουαλίας (1953-1959)


## Παραπομπές

Κατηγορία:Ουαλία
Κατηγορία:Σημαίες
Ινγούνδη

Η **Ινγούνδη** ή **Ινγόνδη** (Θουριγγία 499 - 538/546) μία από τις συζύγους του Βασιλιά των Φράγκων Χλωτάριου Α΄ ήταν κόρη του του βασιλιά της Θουριγγίας Μπαντέρικ. Η αδελφή της Ινγούνδη ήταν η Αρεγούνδη και πρώτη ξαδέλφη της η Ραδεγούνδη επίσης σύζυγοι του βασιλιά Χλωτάριου Α΄. Με τον γάμο της με τον Χλωτάριο Α΄ απέκτησε :

*Γκούνταρ, Χιλδέρικ, απεβ. πριν από τον πατέρα τους.
*Χαριβέρτος Α΄ π. 517-567, βασιλιάς τού Παρισιού.
*Γοντράνος π. 532-592, βασιλιάς της Ορλεάνης-Βουργουνδίας, μετέπειτα άγιος της Εκκλησίας.
*Σιγεβέρτος Α΄ π. 535-π. 575, βασιλιάς της Αυστρασίας.
*Χλοθσίνδη, παντρεύτηκε τον Αλβοΐνο ηγεμόνα των Λομβαρδών.

## Παραπομπές


## Πηγές
*Gregory of Tours, Decem Libri Historiarum, IV.3; translated by Lewis Thorpe, History of the Franks (Harmondsworth: Penguin, 1974)

Κατηγορία:Σύζυγοι των βασιλέων των Φράγκων
Μεγάλη Δούκισσα Μαρία Πάβλοβνα της Ρωσίας (1786-1859)

Η **Μαρία Πάβλοβνα** (ρωσ. *Мария Павловна*, 16 Φεβρουαρίου 1786 [Π.Η. 5 Φεβρουαρίου] - 23 Ιουνίου 1859) του Οίκου των Ρομανώφ ήταν μεγάλη δούκισσα της Ρωσίας και με το γάμο της έγινε μεγάλη δούκισσα της Σαξονίας-Βαϊμάρης-Άιζεναχ.

## Βιογραφία
Ήταν το πέμπτο παιδί και η τρίτη κόρη του Παύλου της Ρωσίας και της Σοφίας Δωροθέας (''Μαρίας Φιόντοροβνας''), κόρης του Φρειδερίκου Β΄ Ευγένιου της Βυρτεμβέργης.

## Οικογένεια
Παντρεύτηκε το 1804 τον Κάρολο Φρειδερίκο της Σαξονίας-Βαϊμάρης-Άιζεναχ και είχε τέσσερα τέκνα:
* *Παύλος Αλέξανδρος* Κάρολος Κωνσταντίνος Φρειδερίκος Αύγουστος (1805 - 1806).
* Μαρία (1808 - 1877), παντρεύτηκε τον Κάρολο της Πρωσίας.
* Αυγούστα (1811 - 1890), παντρεύτηκε το Γουλιέλμο της Πρωσίας.
* Κάρολος Αλέξανδρος (1818 - 1901), Μεγάλος Δούκας της Σαξονίας-Βαϊμάρης-Άιζεναχ.

## Πρόγονοι

## Πηγές
* Jena, Detlef, Maria Pawlowna. Großherzogin an Weimars Musenhof, Regensburg 1999.
* Ihre Kaiserliche Hoheit. Maria Pawlowna. Zarentochter am Weimarer Hof, ed. Stiftung Weimarer Klassik und Kunstsammlungen, Weimar, Weimar 2004.
* Jeanne Huc-Mazelet, Je suis moi, ils sont eux. Lettres et journal d'une gouvernante à la cour de Russie, 1790-1804, fr:Ethno-Doc, 2018, 256 p. (ISBN 978-2-8290-0584-8). (Jeanne Huc-Mazelet was at Maria Pavlovna's service).

## Παραπομπές


Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Ρώσοι ευγενείς
Κατηγορία:Μεγάλες Δούκισσες της Ρωσίας
Κατηγορία:Πριγκίπισσες της Σαξονίας-Βαϊμάρης-Άιζεναχ
Μαρία Παύλοβνα της Ρωσίας

Με το όνομα αυτό υπάρχουν τα εξής πρόσωπα:

* Μεγάλη Δούκισσα Μαρία Πάβλοβνα της Ρωσίας (1786-1859), κόρη του Παύλου Αυτοκράτορα της Ρωσίας.
* Μαρία Πάβλοβνα (Μαρία του Μεκλεμβούργου-Σβερίν), σύζυγος του Βλαδίμηρου Αλεξάνδροβιτς μεγάλου δούκα της Ρωσίας.
* Μεγάλη Δούκισσα Μαρία Πάβλοβνα της Ρωσίας (1890-1958), κόρη του Παύλου Αλεξάνδροβιτς μεγάλου δούκα της Ρωσίας.